S&P มอบคุกกี้ “กระทรวงสาธารณสุข” หวังร่วมใจสู้ภัยโควิด-19
S&P มอบคุกกี้ “กระทรวงสาธารณสุข” หวังร่วมใจสู้ภัยโควิด-19
24 เม.ย. 2563

นายกำธร ศิลาอ่อน กรรมการผู้จัดการใหญ่สายการผลิตและการเงิน และ นางสาวมณีสุดา ศิลาอ่อน ผู้อำนวยการสำนักพัฒนาความยั่งยืนและสื่อสารองค์กร บริษัท เอส แอนด์ พี ซินดิเคท จำกัด (มหาชน) มอบผลิตภัณฑ์คุกกี้ มูลค่ารวม 2,851,305 บาท แด่กระทรวงสาธารณสุข
โดยมี อนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นผู้รับมอบ ภายใต้ โครงการ “S&amp;P ร่วมใจ สู้ภัยโควิด-19” เพื่อสนับสนุนการทำงานและเป็นขวัญกำลังใจให้กับบุคลากรทางการแพทย์ รวมถึงอาสาสมัครสาธารณสุขประจำหมู่บ้าน (อสม.) ภายใต้การดูแลของกระทรวงสาธารณสุขทั่วประเทศ ณ กระทรวงสาธารณสุข เมื่อวันที่ 22 เมษายน 2563
อนึ่ง เอส แอนด์ พี ขอเป็นส่วนหนึ่งในการตอบแทนสังคม พร้อมให้การสนับสนุนและให้กำลังใจทีมแพทย์ พยาบาล เจ้าหน้าที่ผู้เสียสละ ทุกท่านที่ทุ่มเททั้งแรงกาย แรงใจในการดูแลรักษาผู้ป่วยโรคโควิด-19 เพื่อก้าวข้ามผ่านวิกฤตครั้งนี้ไปด้วยกัน